
	1.
	Rīkojuma projekts
 Par nekustamā īpašuma Nākotnes ielā 10-19, Rīdzenē, Vaives pagastā, Cēsu novadā pārņemšanu valsts īpašumā SIA “Publisko aktīvu pārvaldītājs Possessor” valdījumā un pārdošanu
	Iebildums
Rīkojuma projekta paskaidrojošajos dokumentos nav pievienoti rīkojuma projektā minētā nekustamā īpašuma (dzīvokļa īpašuma) zemesgrāmatas nodalījuma noraksts kā arī nav pievienota nekustamā īpašuma valsts kadastra informācijas sistēmas (turpmāk - NĪVKIS) datu izdruka.
Ņemot vērā minēto lūdzam rīkojuma projekta lietas sadaļā "Papildu dokumenti" pievienot nekustamā īpašuma zemesgrāmatas nodalījuma norakstu un NĪVKIS izdruku.
Piedāvātā redakcija
-
	Vita Reitere (EM)

	2.
	Rīkojuma projekts
1. Saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt bez atlīdzības valsts īpašumā un nodot sabiedrības ar ierobežotu atbildību “Publisko aktīvu pārvaldītājs Possessor” ( turpmāk - Possessor) valdījumā Cēsu novada pašvaldības īpašumā esošo dzīvokļa īpašumu (nekustamā īpašuma kadastra Nr. 42909000035) – dzīvokli Nr. 19 (telpu grupas kadastra apzīmējums 42900050101001019) un tam piekrītošās 400/16223 kopīpašuma domājamās daļas no daudzdzīvokļu mājas (būves kadastra apzīmējums 42900050107001) un zemes vienības (zemes vienības kadastra apzīmējums 42900050107) – Nākotnes ielā 10-19, Rīdzenē, Vaives pagastā, Cēsu novadā (turpmāk – dzīvokļa īpašums).
 
	Iebildums
Rīkojuma projekta 1. punktā minētais nekustamais īpašums ar Ministru kabineta 2021. gada 25. marta rīkojumu Nr.203 "Par valstij piekrītošā nekustamā īpašuma Nākotnes ielā 10-19, Rīdzenē, Vaives pagastā, Cēsu novadā, nodošanu Cēsu novada pašvaldības īpašumā" ir nodots Cēsu novada pašvaldības īpašumā ar mērķi to izmantot pašvaldības autonomās funkcijas īstenošanai - palīdzības sniegšanai iedzīvotājiem dzīvokļa jautājumu risināšanā. Saskaņā ar minētā rīkojuma 2. punktu Cēsu novada pašvaldībai ir noteikts pienākums bez atlīdzības nekustamo īpašumu nodot valstij, ja tas vairs netiek izmantots šā rīkojuma 1.punktā minētās funkcijas īstenošanai.
Ņemot vērā minēto, rīkojuma projekts pārstrādājams, kā pamatojumu norādot Publiskas personas mantas atsavināšanas likuma 42. panta pirmo daļu un to, ka attiecīgais nekustamais īpašums vairs netiek izmantots Ministru kabineta 2021. gada 25. marta rīkojumu Nr.203 "Par valstij piekrītošā nekustamā īpašuma Nākotnes ielā 10-19, Rīdzenē, Vaives pagastā, Cēsu novadā, nodošanu Cēsu novada pašvaldības īpašumā" 1. punktā norādītās pašvaldības autonomās funkcijas īstenošanai (sk., piemēram, Ministru kabineta 2023. gada 20. aprīļa rīkojumu Nr. 211 "Par nekustamā īpašuma Konkordijas ielā 66, Jūrmalā, pārņemšanu valsts īpašumā un pārdošanu"). Attiecīgi nepieciešams precizēt arī anotāciju.
Piedāvātā redakcija
-
	Vita Reitere (EM)

	3.
	Rīkojuma projekts
5. Possessor nodot pircējam dzīvokļa īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.
 
	Iebildums
Civillikuma 992.pantā noteikts, ka nekustama īpašuma nodošana nav nepieciešama. SIA "Publisko aktīvu pārvaldītājs Possessor" nekustamo īpašumu nodod tā pircējam, parakstot pirkuma līgumu. Administratīvā sloga un birokrātijas mazināšanas nolūkā lūdzam dzēst rīkojuma 5.punktu.
Piedāvātā redakcija
-
	Vita Reitere (EM)

	4.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Iebildums
Ievērojot minēto notikumu - 2023. gada 25. janvārī notikušo ugunsgrēku, lai SIA "Publisko aktīvu pārvaldītājs Possessor" varētu plānot nepieciešamos ieguldījumus un uzturēšanas izmaksas, lūdzu sniegt informāciju, kā arī pievienot dokumentus, kas atspoguļo ugunsgrēka sekas. Kā arī informēt, vai dzīvoklis bija apdrošināts un vai par ugunsgrēka radītiem zaudējumiem saņemta apdrošināšanas atlīdzība.  Ja tā saņemta, kā tā izlietota ugunsgrēka seku novēršanā.
Piedāvātā redakcija
-
	Vita Reitere (EM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzu papildināt anotāciju ar apliecinājumu, ka dzīvoklis nav izīrēts.
Piedāvātā redakcija
-
	Vita Reitere (EM)



